**Hapet thirrja për mobilitete (bursa) studentësh dhe stafi të UPT-së,**

**Fakulteti i Inxhinierisë Mekanike**

**në kuadër të Marrëveshjes KA1 të Programit Erasmus+,**

**në Alexander Dubček University of Trenčín, Sllovaki**

Në kuadër të programit Erasmus+ dhe marrëveshjes KA1 bilaterale, është hapur thirrja për aplikime për bursa për studentët dhe stafin e Universitetit Politeknik të Tiranës, Fakulteti i Inxhinierisë Mekanike, në Alexander Dubček University of Trenčín.

**Llojet e mobilitetit përfshijnë:**

* Shkëmbimin e studentëve të nivelit Bachelor dhe Master për studime/internship.
* Shkëmbimin e stafit akademik për mwsimdhënie

**Nivelet e mobilitetit për studentët:**

* ***Bachelor*** (Studentët duhet të jenë të regjistruar në një program studimi Bachelor, në Universitetin Politeknik të Tiranës, **Fakulteti i Inxhinierisë Mekanike**).
* ***Master*** (Studentët duhet të jenë të regjistruar në një program studimi Master, në Universitetin Politeknik të Tiranës, **Fakulteti i Inxhinierisë Mekanike**).

**Kohëzagjatja e bursave për studentët:** Semestri i II i vitit akademik 2023 – 2024, 3 muaj

**Numri total i studentëve për mobilitet** - 6 studentë

**Dokumentat e nevojshme për aplikim për studentët:**

* CV;
* Kopje e Pasaportës;
* Vërtetim studenti;
* Listë notash e studimeve, deri në momentin e aplikimit;
* Letër Motivimi (në gjuhën angleze);
* Çertifikatë e gjuhës së huaj\*;
* Dokumenti Learning Agreement\*\*.

\*Ofrohen kurset e studimit në gjuhën angleze, ku niveli minimal i kërkuar për gjuhën është B2. Studenti duhet të plotësojë nivelin minimal të kërkuar të gjuhës duke e vërtetuar me çertifikatën përkatëse të gjuhës së huaj.

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në Alexander Dubček University of Trenčín lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement” klikoni te:

[Drejtoria e Komunikimit dhe Koordinimit – Universiteti Politeknik i Tiranës (upt.edu.al)](https://upt.edu.al/drejtimi-akademik-administrativ/drejtorite/drejtoria-e-komunikimit-dhe-koordinimit/) , aneks 2.

Për të parë listën e lëndëve dhe për të marrë informacion të përgjithshëm rreth studimeve në University of Ruse klikoni te:

[Fakulta priemyselných technológií v Púchove: Aktuality (tnuni.sk)](https://fpt.tnuni.sk/index.php?id=45&no_cache=1)

**Lloji i mobilitetit për stafin: Staf akademik për mësimdhënie**

**Fushat e aplikimit**: **Fakulteti i Inxhinierisë Mekanike**, **Departamenti i Tekstilit dhe Modës**

**Kohëzgjatja e mobilitetit:** 5 + 2 ditë

**Numri maksimal i stafit për nominim: 3** (staf akademik për mësimdhënie)

# Dokumentat e nevojshme për aplikim për stafin:

* CV;
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës;
* Plani i propozuar i lëvizshmërisë, “Staff Mobility for Teaching, Mobility Agreement”.
* Të paktën një nivel B2 i gjuhës angleze.

***Afati për aplikim:*** Deri më 1 shkurt 2024, ora 12.00

Aplikimi kryhet pranë Sekretarisë së Fakultetit të Inxhinierisë Mekanike.

Për informacione shtesë në lidhje me procesin e aplikimit në FIM mund të kontaktoni në email: eshehi@fim.edu.al